തെരഞ്ഞെടുപ്പ് യുപി മന്ത്രിസഭ വികസിപ്പിക്കുന്നു ലഖ്നോ: നിയമസഭ തെരഞ്ഞെടുപ്പിന് മാസങ്ങള് മാത്രം ശേഷിക്കേ യുപിയില് മന്ത്രിസഭ വികസനത്തിന് തയ്യാറെടുത്ത് യോഗി ആദിത്യനാഥ്. മന്ത്രിസഭ വികസനം ഞായറാഴ്ച വൈകീട്ട് ഉണ്ടാകുമെന്നാണ് റിപ്പോര്ട്ടുകള്. ഇതിന്റെ ഭാഗമായി ഗവര്ണര് ആനന്ദിബെന് പട്ടെല് ഉച്ചക്ക് രണ്ടുമണിക്ക് ലഖ്നോവില് എത്തുന്നുണ്ട്. അതെ സമയം ഏഴോ എട്ടോ പുതുമുഖങ്ങളെ കാബിനറ്റില് ഉള്പെടുത്തുമെന്നാണ് വിവരം. സംഗീത ബിന്ദ്, ജിതിന് പ്രസാദ, ഛത്രപാല് ഗംഗ്വാര്, പാല്തുറാം, ദിനേഷ് ഖാതിക്, കൃഷ്ണ പാസ്വാന് എന്നിവര് മന്ത്രിമാരായി സത്യപ്രതിജ്ഞ ചെയ്തേക്കും. തെരഞ്ഞെടുപ്പ് ലക്ഷ്യമിട്ട് പ്രാതിനിധ്യം ലഭിക്കാത്ത ജാതിക്കാരെയും പാര്ട്ടികളെയുമാണ് മന്ത്രിസഭ പുന:സംഘടനയില് ഉള്പെടുത്തുന്നത്. അതെ സമയം നിഷാദ് പാര്ട്ടി നേതാവ് സഞ്ജയ് നിഷാദിനെ മന്ത്രിയാക്കിയേക്കുമെന്ന് അഭ്യൂഹമുണ്ട്. 14 കേന്ദ്രമന്ത്രിമാരെ കൂടി ചേര്ക്കുന്നതോടെ ഏറ്റവും കൂടുതല് കാബിനറ്റ് മന്ത്രിമാരുള്ള സംസ്ഥാനമായി യു.പി മാറി. ലോക്സഭയില് 62ഉം രാജ്യസഭയില് 22ഉം ചേര്ത്ത് യു.പിയില് നിന്ന് ബി.ജെ.പിക്ക് 84 എം.പിമാരുണ്ട്. സഖ്യകക്ഷിയായ അപ്നാ ദളിന് രണ്ട് എം.പിമാരുമുണ്ട്.എന്തായാലും 2022 ലെ തെരെഞ്ഞെടുപ്പ് ബിജെപിക്ക് സുപ്രധാനമാണ് .The post തെരഞ്ഞെടുപ്പ് യുപി മന്ത്രിസഭ വികസിപ്പിക്കുന്നു first appeared on MalayalamExpressOnline.